# name
Fins a quin punt, entre els joves del Pont de Suert, es mantenen les característiques pròpies del ribagorçà?

# metadata.dc.description[].value
Treballs Finals de Grau de Filologia Catalana, Facultat de Filologia, Universitat de Barcelona, Curs: 2025-2026, Tutora: Alturo i Monné, Núria

# metadata.dc.description.abstract[].value
[cat] Aquest treball té com a objectiu analitzar fins a quin punt es mantenen actualment els trets més característics de la parla ribagorçana entre el jovent del Pont de Suert, capital de la comarca de l’Alta Ribagorça. En les darreres dècades, la varietat estàndard del català ha anat guanyant presència en àmbits com l’escola, els mitjans de comunicació i l’administració, fins al punt de ser percebuda sovint com la varietat més correcta o prestigiosa. Aquest fet ha contribuït a fer que moltes varietats dialectals siguin progressivament relegades o considerades formes menys adequades en determinats contextos comunicatius.
En aquest context sociolingüístic, el present treball es proposa investigar la situació actual de la parla ribagorçana entre els joves del Pont de Suert, amb l’objectiu de determinar si aquesta varietat encara es manté viva en l’ús oral o si, per contra, es troba immersa en un procés de desdialectalització. Per a dur a terme aquesta anàlisi, s’han seleccionat alguns dels trets més característics del dialecte ribagorçà i se n’han analitzat aspectes fonètics, morfosintàctics i lèxics, amb la finalitat d’oferir una visió completa de l’estat actual d’aquesta varietat. En definitiva, l’estudi d’aquests trets permet valorar el grau de conservació o de substitució dialectal en la parla juvenil actual.

# metadata.dc.rights[].value
cc-by-nc-nd (c) Vila Cotonat, Elisabet, 2026

# metadata.dc.source[].value
Treballs Finals de Grau (TFG) - Filologia Catalana

# metadata.dc.title[].value
Fins a quin punt, entre els joves del Pont de Suert, es mantenen les característiques pròpies del ribagorçà?